Unsplash .td_uid_2_612dee90853fc_rand.td-a-rec-img{text-align:left}.td_uid_2_612dee90853fc_rand.td-a-rec-img img{margin:0 auto 0 0} "Qabel iwettaq kwalunkwe riforma fis-sistema tat-taxxa tal-kumpaniji, il-Gvern għandu jikkonsulta mal-korpi rappreżentattivi tal-industrija tas-servizzi finanzjarji." Dan intqal mill-Partit Nazzjonalista għal rapport fil-midja li l-Kabinett qiegħed jikkunsidra riforma fis-sistema tat-taxxa tal-kumpaniji. Skont il-kelliema tal-PN Mario De Marco u Kristy Debono, waħda mill-bidliet li qed jiġu kkunsidrati hija dwar il-perjodu li fih il-kumpaniji internazzjonali jieħdu lura t-taxxa mħallsa f'pajjiżna. Issemma li minn ġimagħtejn, dan il-perjodu jista' jkun estiż għal sena. Fl-istess stqarrija De Marco u Debono sostnew li l-Gvern jeħtieġ ikun trasparenti dwar l-għaliex pajjiżna spiċċa fuq il-lista l-griża. "Is-sejbiet tal-FATF għadhom mhux ippubblikati u lanqas ġew imressqa għall-kunsiderazzjoni tal-Kamra tar-Rappreżentanti." Huma żiedu li Gvern Laburista, bil-maqlub tal-amministrazzjoni Nazzjonalista preċedenti, mhux qed jikkonsulta fl-oqsma tal-finanzi u tal-gaming. Il-kelliema tal-PN argumentaw li s-sistema kurrenti tat-taxxa tal-kumpaniji kellha sehem importanti fis-suċċess u fit-tkabbir tal-industrija tas-servizzi finanzjarji matul dawn l-aħħar għoxrin sena. "Kwalunkwe bidla fir-reġim tat-taxxa u l-perjodi ta' żmien stipulati fiha jista' jkollhom effett negattiv fuq industrija li diġà hija milquta ħażin ferm mil-lista l-griża," komplew De Marco u Debono. Il-kelliema kkwotaw ukoll statistika tal-NSO ppubblikata l-ġimgħa l-oħra turi li d-defiċit ta' Malta huwa fost l-ogħla fl-Unjoni Ewropea. "Iż-żieda fid-dejn u d-defiċit mhix riżultat biss tal-pandemija" – PN .td_uid_3_612dee908588e_rand.td-a-rec-img{text-align:left}.td_uid_3_612dee908588e_rand.td-a-rec-img img{margin:0 auto 0 0}